Szám: HIV/3697-2/2013.

**HIRDETMÉNY**

Zalaszentgrót Város Polgármestere értesíti a település lakosságát, hogy a veszélyes anyagokkal kapcsolatos súlyos balesetek elleni védekezésről szóló 219/2011. (X.20.) Korm.rendelet (a továbbiakban: korm.rendelet) 22. § (2) bekezdése alapján az AGROFOR Zala Mezőgazdasági és Szolgáltató Kft. biztonsági elemzésével kapcsolatos lakossági hirdetményt - a korm.rendelet 10. számú melléklete 6. pontjában foglaltaknak megfelelő tartalommal - az alábbiak szerint teszi közzé:

**A veszélyes anyagokkal foglalkozó üzem megnevezése, székhelye (működési helye):**

AGROFOR Zala Mezőgazdasági és Szolgáltató Kft. (8790 Zalaszentgrót, Balatoni út Ipartelep 1.)

**A veszélyes tevékenység rövid leírása:**

Az AGROFOR Zala Kft. fő tevékenysége agrokémiai termékek - növényvédőszerek és műtrágyák - kereskedelme, disztribúciója. A növényvédőszer raktár a telepengedélyezési eljárás során megkapta a növényvédőszer tárolási és raktározási tevékenységre a telepengedélyt. A veszélyes anyagok tárolása zárt csomagolásban történik, be- és kiszállításukra - a növényvédő szerek csomagolására vonatkozó előírásoknak megfelelően - megbontatlan, gyártói csomagolásban kerül sor.

A biztonsági elemzést a korm.rendelet 21. § (2) bekezdése szerint a hirdetmény megjelenését követő 21 napig betekintésre közzéteszem. A biztonsági elemzés a Zalaszentgróti Közös Önkormányzati Hivatalban (8790 Zalaszentgrót, Dózsa Gy. u. 1.), Zalaszentgrót Város Jegyzőjénél tekinthető meg 2013. október 4-e és 2013. október 25-e között hivatalos ügyfélfogadási időben.

A közzététel ideje alatt a biztonsági elemzéssel kapcsolatban észrevételt tehető, melyet írásban lehet Dr. Simon Beáta jegyzőhöz benyújtani legkésőbb 2013. október 25-én 12.00 óráig.

A biztonsági elemzésben foglaltakkal kapcsolatban Zalaszentgrót Város Polgármestere 2013. október 30-án 15.00 órai kezdettel közmeghallgatást tart a Zalaszentgróti Közös Önkormányzati Hivatal emeleti tanácstermében.

Zalaszentgrót, 2013. október 3.

 **Baracskai József s.k.**

 polgármester